Ganske små snyltevepser med varierende kroppsbygning, oftest gulaktige eller svarte på farge. De fleste er tettbygde, men det er også noen med mer langstrakt kroppsform. En god del er vingeløse. Fasettøynene er forholdsvis store. Antennene er knebøyde. Forvingene, om de finnes, er mer eller mindre kølleformede med redusert årenett og sparsomme, lange hårfrynser i spissen og bak. Larvene er korte og tykke, med en butt ende bak. Hodet er ofte litt skjult, inntrukket i brystet.